Imtella' Settembru 23, 2021 Xeni ta' rabja ddominaw l-ajruport ewlieni ta' Haiti wara li bosta immigranti ġew iddeportati lejn il-pajjiż mill-Istati Uniti. Mal-wasal tagħhom fl-ajruport ta' Port-au-Prince, l-immigranti telqu jiġru lura lejn l-ajruplan li waslu fuqu waqt li oħrajn xeħtu ż-żrabejn lejn l-ajruplan. Il-ġimgħa li għaddiet, l-Istati Uniti bdiet tiddeporta bosta immigranti mill-fruntiera ta' Texas li fl-aħħar ġimgħat rat influs ta' immigranti. Madwar 13,000 immigrant inġabru taħt pont li jgħaqqad Del Rio f'Texas ma' Ciudad Acuna fil-Messiku. Eluf oħrajn, bosta minnhom mill-Haiti jinsabu maqbudin qrib il-fruntiera bejn il-Kolumbja u l-Panama. Il-konfużjoni fl-ajruport inqalgħet hekk kif wieħed mill-irġiel ipprova jerġa' jitla' fuq l-ajruplan. Fl-istess waqt l-aġenzija tal-aħbarijiet Reuters irrapportat li l-ekwipaġġ tal-ajruplan tħarrek mill-ewwel biex jagħlaq il-bibien tal-ajruplan. Filmati li ttieħdu fl-ajruport juru bosta nies jagħfġu fuq xulxin wara l-bagalji u l-oġġetti personali tagħhom intremew minn fuq l-ajruplan.